paragraph_text: Njezin suprug Ferdinand Marcos nakon pet godina mandata, zabranio je izbore i vladao kao diktator. Tijekom vremena njegova vlast bila je sve više korumpirana i represivna. Politički protivnici su proganjani. Imelda Marcos imala je političke funkcije u vladi za vrijeme vlasti njena supruga. Puno je putovala po svijetu u sklopu diplomacije, a među ostalim državama, posjetila je i Jugoslaviju. Godine 1986., Ferdinand Marcos sišao je s vlasti, nakon niza prosvjeda.